07/vol. 15 Jurnalul Oficial al Uniunii Europene 3 32005R0546 L 91/5 JURNALUL OFICIAL AL UNIUNII EUROPENE 9.4.2005 REGULAMENTUL (CE) NR. 546/2005 AL COMISIEI din 8 aprilie 2005 de adaptare a Regulamentului (CE) nr. 437/2003 al Parlamentului European și al Consiliului în ceea ce privește alocarea codurilor de raportare ale țărilor și de modificare a Regulamentului (CE) nr. 1358/2003 al Comisiei în ceea ce privește actualizarea listei aeroporturilor comunitare (Text cu relevanță pentru SEE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 437/2003 al Parlamentului European și al Consiliului din 27 februarie 2003 privind raportările statistice referitoare la transportul aerian de pasageri, mărfuri și poștă (1), în special articolul 10, întrucât: (1) În conformitate cu articolul 10 din Regulamentul (CE) nr. 437/2003, Comisiei i se cere să stabilească dispozițiile de adaptare a specificațiilor prevăzute în anexele la acesta. (2) Este necesară stabilirea listei aeroporturilor comunitare, cu excepția celor care au numai un trafic comercial ocazional și a derogărilor ce trebuie prevăzute pentru statele membre care aderă la Uniunea Europeană la 1 mai 2004. În plus, codurile noilor state membre trebuie să fie adăugate celor stabilite în anexa III la Regulamentul (CE) nr. 1358/2003, care pune în aplicare Regulamentul (CE) nr. 437/2003 și adaptează anexele I și II la acesta. (3) Este necesară actualizarea listei aeroporturilor comunitare și a derogărilor prevăzute în anexa I la Regulamentul (CE) nr. 1358/2003 în conformitate cu normele cuprinse în res- pectiva anexă. (4) Prin urmare, este necesar ca Regulamentele (CE) nr. 4372003 și (CE) nr. 1358/2003 să fie modificate în consecință. (5) Măsurile prevăzute de prezentul regulament sunt în conformitate cu avizul Comitetului pentru programul statistic, ADOPTĂ PREZENTUL REGULAMENT: Articolul 1 Anexa I la Regulamentul (CE) nr. 437/2003, astfel cum a fost modificat prin Regulamentul (CE) nr. 1358/2003, se modifică în conformitate cu anexa I la prezentul regulament. Articolul 2 Anexa I la Regulamentul (CE) nr. 1358/2003 se modifică în conformitate cu anexa II la prezentul regulament. Articolul 3 Prezentul regulament intră în vigoare în a douăzecea zi de la data publicării sale în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 8 aprilie 2005. (!) JOL66,11.3.2003, p. 1. Regulament astfel cum a fost modificat prin Regulamentul (CE) nr. 1358/2003 OL 194, 1.8.2003, p. 9). Pentru Comisie Joaquîn ALMUNIA Membru al Comisiei